钦定古今图书集成/明伦汇编/氏族典/第389卷 > 李愬
## 钦定古今图书集成/明伦汇编/氏族典/第389卷 > 李愬

按《唐书李晟传》：“晟子愬，字元直，以荫补协律郎，迁累
卫尉少卿，授太子右庶子，出为坊、晋二州刺史，以治
异等，加金紫光禄大夫，进詹事。宪宗讨吴元济，高霞
寓既败，以袁滋代将，复无功。愬求自试，遂为唐邓节
度使。愬以其军初伤夷，士气未完，乃不为斥候部伍，
蔡人易之不为备。愬、沈鸷务推诚待士，故山川险易”
与贼情伪，一能晓之。居半岁，知士可用，于是缮铠厉
兵，擒丁士良、吴秀琳、陈光洽。秀琳为《愬策》曰：“必破贼，
非李祐无与成功者。”祐，贼健将也。愬遣史用诚禽而
还，以为客。时李光颜战数胜，元济悉锐卒屯洄曲以
抗光颜。愬知其隙可乘，乃遣祐以突将为前锋，李忠
义副之，袭入蔡州，取吴元济，槛送京师，诏进检校尚
书左仆射、山南东道节度使，封凉国公。李师道反，诏
愬代愿帅武宁军。进同中书门下平章事，徙昭义节
度。会田弘正守镇州，乃以愬帅魏博。长庆初，幽、镇乱，
杀弘正，愬以玉带、宝剑遗牛元翼，下令军中勒兵以
俟。会疾甚，不能军，诏田布代之，以太子少保还东都，
卒，谥曰武。